ବିଂଝାରପୁରଃକୌଣସି ବି ବିପତ୍ତି ସମୟରେ କ୍ଷତିଗ୍ରସ୍ତ ଜନସାଧରଣଙ୍କୁ ସରକାରୀ ସହାୟତା ଲୋଡ଼ା ହେଉଥିବା ବେଳେ କିଛି ସାମାଜିକ କର୍ମୀ ମଧ୍ୟ ସହାୟତା ର ହାତ ବଢ଼ାଇ ଥିବା ବହୁ କ୍ଷେତ୍ରରେ ଦେଖାଯାଇଛି । ତେବେ ବର୍ତ୍ତମାନ ବନ୍ୟା ପରିସ୍ଥିତିରେ ବହୁ ଅଞ୍ଚଳରେ ବନ୍ୟାଜଳ ପଶି ଧନ ଜୀବନ ନଷ୍ଟ କରିଥିବା ଦେଖିବାକୁ ମିଳିଛି । ଯାଜପୁର ଜିଲ୍ଲାରେ ମଧ୍ୟ ବନ୍ୟା ଯୋଗୁଁ ବହୁ ଅଞ୍ଚଳ କ୍ଷତିଗ୍ରସ୍ତ ହୋଇଛି ।
ଯାଜପୁର ର ବିଂଝାରପୁର ଅଞ୍ଚଳରେ ବନ୍ୟା ବହୁ କ୍ଷତି ଘଟାଇଥିବା ବେଳେ ଏହି ସମୟରେ ବିଂଝାରପୁର ସିଂହପୁର ଅଞ୍ଚଳର ସମାଜ ସେବୀ ରବିନ୍ଦ୍ର ଧଳଙ୍କ ନିର୍ଦ୍ଦେଶ ରେ ତାଙ୍କ ପୁଅମାନେ ବିଂଝାରପୁର ଅଞ୍ଚଳରେ ପହଞ୍ଚି କ୍ଷତିଗ୍ରସ୍ତ ଲୋକମାନଙ୍କୁ କପଡା ବାନ୍ତୁଥିବାର ଦେଖିବାକୁ ମିଳିଥିଲା । ତେବେ ତାଙ୍କର ଏହି କାର୍ଯ୍ୟ ପାଇଁ ଅଞ୍ଚଳବାସୀ ତାଙ୍କୁ ପ୍ରଶଂସା କରିବା ସହ ତାଙ୍କ ଦୀର୍ଘଜୀବନ ପାଇଁ କାମନା କରିଛନ୍ତି ।
